จับตา OR ราคาเด้ง! ขานรับกำไร 8.79 พันลบ. ปันผล 0.10 บ./หุ้น พีอีเหลือต่ำเกณฑ์ติดแคช
จับตา OR ราคาเด้งกลับ! ขานรับกำไร 8.79 พันลบ. ดีกว่าโบรกฯคาด ใจดีจ่ายปันผล 0.10 บ./หุ้น ฝากพีอีเหลือต่ำเกณฑ์เข้าติดแคชบาลานซ์
จับตา OR ราคาเด้งกลับ! ขานรับกำไร 8.79 พันลบ. ดีกว่าโบรกฯคาด ใจดีจ่ายปันผล 0.10 บ./หุ้น ฝากพีอีเหลือต่ำเกณฑ์เข้าติดแคชบาลานซ์
18 ก.พ. 2564

ผู้สื่อข่าวรายงานว่า จับตาวันนี้ ราคาหุ้น บริษัท ปตท. น้ำมันและการค้าปลีก จำกัด (มหาชน) หรือ OR มีโอกาสเด้งกลับหลังจากวานนี้ราคาหุ้นปรับตัวลงไปปิดที่ระดับ 29.50 บาท ลดลง 3.25 บาท หรือลงไป 9.92% มูลค่าการซื้อขาย 10,512.54 ล้านบาท
ประเมินว่าราคาหุ้น OR มีโอกาสเด้งกลับเป็นผลจาก ประเด็นแรกทาง OR ประกาศงบการเงินปี 2563 สิ้นสุดวันที่ 31 ธันวาคม 2563 มีกำไรสุทธิ 8,791.07 ล้านบาท ซึ่งถือว่าสูงกว่าที่นักวิเคราะห์คาดการไว้ก่อนหน้านี้ อย่าง บล.โนมูระ พัฒนสิน  ที่ประเมินไว้ก่อนหน้าว่าปี 2563 จะทำกำไรสุทธิได้ราว 8,469 ล้านบาท
ประเด็นต่อมาหลังจากที่ทาง OR มีกำไรทางคณะกรรมการก็มีมติประกาศจ่ายเงินปันผลเป็นเงินสดอัตราหุ้นละ 0.10 บาท โดยขึ้นเครื่องหมาย XD ไม่ได้รับสิทธิปันผลวันที่ 16 มี.ค.2564 กำหนดวันจ่ายเงินปันผล 28 เม.ย.2564
ประเด็นท้ายสุดที่มีความกังวลว่าหุ้น OR จะเข้าเงื่อนไขแคชบาลานซ์หลังจากราคาหุ้นปรับตัวขึ้นแรงจนทำให้ค่า P/E เมื่อวันที่ 17 ก.พ.64 อยู่ที่ 48.64 เท่า ถือว่าเข้าเกณฑ์ในกรณีค่า P/E เกิน 40 เท่า แต่หลังจากนี้เมื่อมีการประกาศว่าทาง OR มีกำไร 8,791.07 ล้านบาท ทำให้กำไรต่อหุ้นลดลงมาอยู่ที่ 0.98 บาทต่อหุ้น
ทั้งนี้หากคิดแบบตรรกะง่ายๆ เมื่อกำไรต่อหุ้นลดลงเหลือ 0.98 บาทต่อหุ้น มาคำนวณด้วยราคาหุ้นที่ปิดอยู่ที่ 29.50 บาท ก็เท่ากับว่าค่า P/E ของ OR จะเหลืออยู่ที่ 30.10 เท่า ซึ่งเท่ากับว่าค่า P/E ไม่เข้าเงื่อนไขของการคำนวณในการเข้าข่ายแคชบาลานซ์
นั้นก็หมายความว่าเมื่อ OR อาจมีโอกาสไม่ติดแคชบาลานซ์ ราคาหุ้นก็สามารถเด้งกลับและปรับตัวขึ้นได้อีก